*Za ostala značenja, vidi Space Jam (razvrstavanje).*

**Svemirski basket** (engl. ) je američki igrani/crtani film iz 1996. godine sa Majklom Džordanom, Vejnom Najtom i Bilom Marijem i likovima iz crtane serije Šašava družina.

Radnja
------

Bivša NBA superzvezda Majkl Džordan se oprostio od aktivnog igranja košarke da bi započeo karijeru profesionalnog igrača bejzbola. U međuvremenu, gospodin Svakhamer, vlasnik vanzemaljskog luna parka „Moron planina", traži nove atrakcije za svoj propadajući luna park. Svakhamer šalje svoje sluge da zarobi Šašavu družinu, koja živi ispod površine zemlje.

Pošto vanzemaljci nisu mnogo visoki, Šašava družina izaziva vanzemaljce na košarkašku utakmicu. Da bi se pripremili za utakmicu, vanzemaljci se vraćaju na površinu Zemlje i kradu talente Čarlsa Barklija, Patrika Juinga, Magsija Bougsa, Larija Džonsona i Šona Bredlija ušavši u tela košarkaša i oduzimajući im njihove veštine. Vanzemaljci su iskoristili ukradene talente da se transformišu u džinovska stvorenja koje Šašava družina ne može sama da pobedi. Zbog toga Šašava družina regrutuje nevoljnog Majkla Džordana i njegovog trapavog i priglupog asistenta Stena Podolaka.

U odlučujućoj utakmici, ekipa Šašave družine je prebijena usled brutalnog igračkog stila ekipe vanzemaljaca, tako da na terenu ostaju samo Džordan, Duško Dugouško, Patak Dača i Lola Zečica. Ekipi Šašave družine je zbog nedovoljnog broja igrača pretila diskvalifikacija. Bil Mari, pošto je prijatelj sa producentom filma, uspave da uđe u svet Šašave družine i pridruži se njihovoj ekipi, sprečivši tako diskvalifikaciju.

U odlučujućim sekundama utakmice, ekipa Šašave družine gubi jedan poen razlike, a na Džordanu je da postigne pobedonosni pogodak. Koristeći izduženu ruku (pošto se nalazi u svetu crtanog filma gde je sve moguće), Džordan uspeva da postigne pobedonosni koš. Posle utakmice, crtani likovi vraćajui Džordana na površinu Zemlje, koji vraća ukradene talente njihovim vlasnicima. Džordana kasnije bivši rivali izazivaju da se vrati u NBA, što on čini (kao i u stvarnom životu).

Uloge
-----

| Glumac | Uloga |
| --- | --- |
| Majkl Džordan | samog sebe |
| Vejn Najt | Sten Podolak |
| Bil Mari | samog sebe |
| Bili Vest | Duško Dugouško, Elmer Davež |
| Di Bredli Bejker | Patak Dača, Tasmanijski đavo |
| Deni Devito | gospodin Svakhamer |
| Bob Bergen | Gica Prasić, Marvin Marsovac, Tviti |
| Bil Farmer | Petao Sofronije, Mačak Silvester, Sima Strahota |
| Džun Farej | Bakica, Veca Veštica |
| Ket Sjuzi | Lola Zečica |
| Moris Lamarš | Pepe le Tvor |
| Čarls Barkli | samog sebe |
| Patrik Juing | samog sebe |
| Magsi Bougs | samog sebe |
| Lari Džonson | samog sebe |
| Šon Bredli | samog sebe |
| Lari Berd | samog sebe |

Pored ovih igrača, u filmu se na kratko pojavljuju košarkaši Čarls Oukli, Derek Harper, Ej-Si Grin, Deni Ejndž, Vlade Divac, Sedrik Sebalos, Entoni Miler, Džef Malon, Alonzo Morning i Šeron Rajt, treneri Pol Vestfal i Del Haris i komentatori Džim Rom i Ahmad Rašad.

Vidi još
--------

* Šašava družina: Ponovo u akciji
* Ko je smestio Zeki Rodžeru

Spoljašnje veze
---------------

* Službena stranica
* *Space Jam* na sajtu IMDb
* *Space Jam* na Rotten Tomatoes-u ()
* *Space Jam* na AllMovie-u ()
* *Space Jam* na Box Office Mojo-u